Document ID: 32001R0865

Title and Content:
Κανονισμός (ΕΚ) αριθ. 865/2001 της Επιτροπής της 2ας Μαΐου 2001 για την τροποποίηση του κανονισμού (ΕΟΚ) αριθ. 2257/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με ορισμένα φυτικά έλαια και σχετικά με την κατάρτιση των προβλέψεων εφοδιασμού Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 2000, για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 10, Εκτιμώντας τα ακόλουθα: (1) Σε εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, ο κανονισμός (ΕΟΚ) αριθ. 2257/92, της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1343/2000(4), καθόρισε, για την περίοδο εμπορίας 2000/01, τις προβλέψεις εφοδιασμού με ορισμένα φυτικά έλαια για τη Μαδέρα. (2) Οι προβλέψεις εφοδιασμού για την περίοδο 2000/01 με φυτικά έλαια (εκτός του ελαιολάδου) για τη Μαδέρα αφορούν ποσότητα 1500 τόνων. Από την εξέταση των στοιχείων που παρασχέθηκαν από τις πορτογαλικές αρχές, προβλέπεται ότι η ποσότητα αυτή δεν θα επαρκέσει για την κάλυψη των αναγκών της βιομηχανίας μεταποίησης της Μαδέρα. Πρέπει, λοιπόν, η εν λόγω ποσότητα να αυξηθεί μέχρι τους 1900 τόνους. Κατά συνέπεια, πρέπει να τροποποιειθεί το παράρτημα του κανονισμού (ΕΟΚ) αριθ. 2257/92. (3) Τα μέτρα ποτυ προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 2257/92 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 2000. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Μαΐου 2001.

Classification Labels:
2394
671
588

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2519
2564
239
3156
2292

EuroVoc IDs (Expanded): 2519
2564
239
3156
2292

Dataset Source: meu

Split: train